La Cova de l’Ajuntament de Paterna acull l’entranyable Betlem del veí Juan Carmona
21/12/2015

# La Cova de l’Ajuntament de Paterna acull l’entranyable Betlem del veí Juan Carmona

[![Foto de l'alcalde, la Reina de les Festes i Juan Carmona durant la visita al betlem](/images/noticias/2015/12/belen.jpg)](/images/noticias/2015/12/belen.jpg)

21.12.2015

El genuí betlem, instal•lat a l’entrada de la cova, conté més de 300 figures d’entre 15 i 20 centímetres i representa les escenes del Naixement del xiquet Jesús i l’Anunciació dels pastors

La Cova situada entre l’edifici administratiu i el palau consistorial de Paterna alberga, fins al pròxim 5 de gener, l’entranyable Betlem del paterner Juan Carmona, conegut per tots en el poble com “Juanito”.

Compost per més de 300 figures i amb elements en moviment entre els que destaca un molí fariner, esta recreació és el resultat d’una vasta col•lecció de figures que Carmona ha anat recopilant durant més d’una dècada i amb les que este veí aconsegueix recrear magistralment diferents escenes com el Naixement del xiquet Jesús o l’Anunciació dels pastors en un entorn rodejat d’hortes i de pastors.

L’Alcalde de Paterna, Juan Antonio Sagredo, ha elogiat “la instal•lació del betlem per part de Manuel Carmona en este tradicional espai municipal perquè puga ser apreciat i admirat per tots els paterners i paterneres durant estes festes nadalenques” alhora que ha destacat “la idoneïtat de la cova com a escenari per a acollir esta cuidada representació que Juan Carmona ha anat ‘construint’ durant anys i que, este Nadal, té una atmosfera especial que li confereix esta nova ubicació”.

El Betlem, que va ser inaugurat divendres passat pel primer edil, la regidora de Tradicions, Cultura i Foc, Paqui Periche i la Reina de Festes, Marta Alcalá, pot visitar-se tots els dies d’11 a 14 hores i de 17 a 19 hores, excepte el 24 de desembre, que només estarà obert en horari de matí, el 25 de desembre, en horari de vesprades i l’1 de gener que romandrà tancat al públic.

El propietari del betlem, que ha estat prop d’un mes muntant-lo en la cova, ha mostrat la seua satisfacció i orgull perquè es puga exhibir en un lloc tan típicament paterner alhora que ha recordat que allò que s’ha exposat és només una xicoteta part del gran betlem que posseeix i que, a causa de problemes d’espai, portava tres anys sense col•locar-lo.

Juan Carmona, és un veí de Paterna, conegut per tots en el municipi tant per regentar un conegut bar en el del poble com pel Betlem que, cada Nadal, instal•lava en el seu establiment fruit de 12 anys de col•lecció i recopilació de sofisticades figures d’enorme valor sentimental i econòmic, ja que cada figura ronda els 70 euros.